Radoslav Asparuhov
rasparuhov@gmail.com 2011
Tiffany Antopolski
tiffany.antopolski@gmail.com

Creative Commons Share Alike 3.0

Kelemen Gábor
kelemeng at gnome dot hu 2013.
Úr Balázs
ur.balazs at fsf dot hu 2014, 2015, 2018, 2019, 2020.

# Stratégia

Csak egy lehetséges érték van minden cellához a Sudoku feladványokban. A következő stratégiák segíteni fognak Önnek szisztematikusan felfedezni minden cella megoldását.

# 1. stratégia:

Válassza ki azt a sort, amelyben a legtöbb szám található.

Valójában a legtöbb számot tartalmazó sort vagy oszlopot kellene kiválasztani. Az egyszerűség kedvéért ezeket az utasításokat úgy írták meg, mintha egy sor tartalmazná a legtöbb számot.

Határozza meg, hogy mely számok hiányoznak a sorból.

Válasszon egy üres cellát a sorból. Határozza meg, hogy mely hiányzó számok találhatók meg abban az oszlopban vagy abban a 3×3-as dobozban.

Használja a számjegyzeteket, írja be a hiányzó számokat, amelyek nincsenek az oszlopban vagy a 3×3-as dobozban. Ezek a számok a cella lehetséges megoldásai.

Menjen a kiválasztott sor következő üres cellájára, és ismételje a fenti módszert. Ismételje ezt meg minden sor és oszlop esetén a legtöbb számmal rendelkezőktől kezdve a legkevesebbet tartalmazókig. Mindig figyelmesen keresse a számokat, és ne felejtse el a 3×3-as dobozokat.

Ez a stratégia segíteni fog megtalálni azokat a cellákat, amelyekhez csak egy lehetséges választása van. Ha megtalálta, kitöltheti a cellákat a megoldással, és ismételheti a stratégiát újra egészen addig, amíg a teljes feladványt meg nem oldja.

Példa az 1. stratégia használatára.

# 2. stratégia:

Keresse meg a leggyakrabban előforduló számot.

Most nézzen rá a 3×3-as dobozok bal függőleges oszlopára, és keresse meg azokat az oszlopokat, amelyekben ez a szám előfordul.

Ebben a dobozoszlopban keressen egy 3×3-as dobozt, amelynek egyik cellája sem tartalmazza ezt a számot. Használja a számjegyzeteket, írja be ezt a számot az oszlop minden üres cellájába, amelyben ez a szám nem szerepel. Ha a szám szerepel ezen cellák egyikének sorában, akkor ne írja be annak a cellának a számjegyzetébe.

Ismételje az utolsó két lépést a középső és a jobb függőleges dobozoszlopoknál is.

Keresse meg a következő legtöbbször előforduló számot, és ezt ismételje addig, amíg nem végzett mind a 9 számmal.

Ez a stratégia segíteni fog megtalálni azokat a cellákat, amelyekhez csak egy lehetséges választása van. Ha megtalálta, kitöltheti a cellákat a megoldással, és ismételheti a stratégiát újra egészen addig, amíg a teljes feladványt meg nem oldja.

Példa a 2. stratégia használatára.

Ha a fenti stratégiák egyike sem oldja meg a feladványt önállóan, váltogathatja a stratégiákat. A stratégiákat kombinálhatja is.